google/wiki40b huggingface dataset:
Tembadau

Ukuran

Ketinggian paras bahui 120-170 cm, banteng betina matang kecil sedikit dari benteng jantan dewasa, lebih kurus dengan tanduk lebih kecil.

Ekologi dan habitat

Kebanyakannya nokturnal (keluar malam), kemungkinannya akibat tekanan pemburuan. Makanannya kebanyakannya rumput, dengan dedaun dan pokok renek. Melawat sumber galian tempatan termasuk laut.
Sebelum 1940-an, Tembadau dilaporkan sering dilihat di sepanjang kebanyakan sungai utama di timur Sabah dan di kebanyakan kawasan penanaman pindah di barat dan utara, malah di pendalaman banjaran bukit. Penggunaan senapang mendorong pada penghapusan di kebanyakan kawasan. Kini terhad di kawasan hutan ditebang di tanah rata, tetapi dihapuskan dengan pantas apabila tanah ditebang untuk pendudukan pertanian kekal. Terdapat di hutan dipterocarp, paya dan hutan pantai.

Taburan

Di Sabah, sepanjang Kutai dan kemungkinannya taburan di kawasan Kalimantan; pupus di Brunei dan tiada laporan di Sarawak.

Ciri-ciri

Benteng jantan dewasa adalah hitam atau kehitaman sementara benteng betina dewasa dan jantan muda bewarna perang kemerah-merahan. Kedua jantina memiliki punggung putih dan bahagian bawah kaki putik seperti "stokin".
Terdapat juga Tembadau yang dipelihara, dikenali sebagai Lembu Bali, kacukan antara Lembu Bali dan ("Bos indicus") lembu biasa yang mirip Tembadau liar.

Pembiakan

Di timur Sabah, kebanyakan kumpulan dilihat memiliki sekitar 8-10 ekor, terdiri dari satu jantan matang dengan betina matang dan anak; kadang kala jantan bersendirian dan kawanan sehingga 40 ekor.

Pengekalan

Tembadau merupakan haiwan yang dilindungi and memerlukan lesen pemburuan.
Masjid Kariah Pekan Lenggeng

Latar belakang

Masjid Kariah Pekan Lenggeng terletak di kedudukan Latitud 2 darjah, 51 minit, 40.2 saat Utara dan Longitud 101 darjah, 56 minit, 13.3 saat Timur. Arah kiblatnya adalah pada 292 darjah, 37minit, 52.1 saat.
Abdul Rahman Talib

Kehidupan awal

Dilahirkan di Temerloh Pahang, Abdul Rahman mendapat pendidikan awal di tempat kelahirannya dan kemudian melanjutkan pengajian di Kolej Latihan Sultan Idris (SITC), Tanjung Malim, Perak. Beliau memulakan kerjayanya pada tahun 1940 sebagai seorang guru di Sekolah Abdullah, Kuantan dan lima tahun kemudian, pada tahun 1945, beliau dilantik menjadi Penolong Nazir Sekolah-sekolah Melayu Pahang. Pada tahun 1952, Abdul Rahman mengasaskan Jabatan Hal Ehwal Agama di Jabatan Pelajaran Pahang.Anaknya ialah Ahli Politik Veteran Tempatan Dato' Sri Fauzi Abdul Rahman bekas Ahli Parlimen Kuantan 1990-1999 , Ahli Parlimen Indera Mahkota 2013-2018 dan Bekas Pengerusi Pakatan Harapan Pahang dan Parti Keadilan Rakyat.Beliau pernah memegang jawatan Timbalan Menteri Di-Jabatan Perdana Menteri dan Setiausaha Parlimen Penerangan

Laporan Abdul Rahman Talib

Semasa menjadi Menteri Pelajaran, Abdul Rahman mengemukakan satu laporan yang mengandungi usul dan saranan yang penting untuk memperbaiki sistem pendidikan di Persekutuan Tanah Melayu. Laporan itu dikenali sebagai Laporan Abdul Rahman Talib. 
Melalui laporan itu beliau mencadangkan supaya Bahasa Melayu dijadikan mata pelajaran wajib selain Bahasa Inggeris. Bahasa Melayu mesti diajar dari darjah satu di semua jenis sekolah rendah dan syarat lulus dalam Bahasa Melayu bagi calon-calon ke sekolah menengah, dan pusat latihan guru. Cadangannya juga termasuk pemberian insentif kepada guru-guru supaya mendapat kelulusan yang baik dalam mata pelajaran Bahasa Melayu. 
Abdul Rahman bersara pada tahun 1965 dan meninggal dunia di Kaherah, Mesir pada tahun 1968.
Pengawal Sampukan boleh aturcara

Pengawal Sampukan Boleh Aturcara (PIC) adalah satu peranti komputer yang membenarkan tahap keutamaan diberikan kepada keluaran sampukan tersebut. Apabila peranti mempunyai pelbagai keluaran sampukan yang perlu dinyatakan,ia akan dilakukan berdasarkan keutamaan pertalian.
Mod yang biasa bagi Pengawal Sampukan Boleh Aturcara termasuk keutamaan keras, keutamaan berputar dan keutamaan berjujukan. Pengawal Sampukan Boleh Aturcara juga membenarkan masukan dan keluaran yang berjujukan antara satu sama lain.

Ciri-ciri umum

PIC selalunya mengandungi beberapa set pendaftar iaitu Pendaftar Permintaan Sampukan (IRR), Pendaftar Dalam Perkhidmatan (ISR), Pendaftar Sampukan Berselindung (IMR). IRR menentukan sampukan yang masih belum dilaksanakan dan merupakan sejenis pendaftar simbol yang tidak boleh diakses secara terus. ISR pula menentukan sampukan yang telah dilaksanakan tetapi masih lagi menunggu Isyarat Sampukan Berakhir (EOI). IMR pula menentukan sampukan yang boleh diabaikan dan tidak perlu dilaksanakan. Skema pendaftar sebegini membenarkan dua permintaan sampukan dilakukan pada masa yang sama, dimana satu sampukan menunggu untuk dilaksanakan dan satu lagi menunggu Isyarat Sampukan Berakhir (EOI).
Terdapat beberapa skema keutamaan umum dalam Pengawal Sampukan Boleh Aturcara termasuklah keutamaan keras, keutamaan khusus, dan keutamaan berputar. Sampukan boleh terjadi melalui cetusan di hujung atau cetusan pada aras.
Terdapat beberapa cara-cara biasa untuk mengakui bahawa sampukan telah selesai apabila EOI dikeluarkan. ini termasuklah menentukan sampukan mana yang telah selesai, menggunakan sampukan tersirat yang telah selesai (biasanya keutamaan tertinggi menunggu sementara dalam ISR), dan menganggap perakuan sampukan sebagai EOI.

PIC yang dikenali umum

Salah satu PIC yang sangat dikenali, iaitu 8259A buatan Intel Corporation, termasuk di dalam PC x86. Pada zaman moden, ia tidak termasuk sebagai cip yang berbeza dalam PC x86. Selebihnya, fungsinya dimasukkan sebagai sebahagian daripada papan induk southbridge chipset. Dalam kes-kes lain, ia telah sepenuhnya diganti oleh Pengawal Sampukan Boleh Aturcara Termaju yang terbaru yang menyokong banyak lebih pengeluaran sampukan dan skema-skema berkeutamaan yang lebih fleksibel.
Etzbach

Etzbach merupakan sebuah kawasan perbandaran terletak di daerah Altenkirchen, North Rhine-Westphalia, Jerman.
Wong Tien Fatt

Pilihan raya umum 2013

Pada pilihan raya 2013, Wong menghadapi Liew Vui Keong dari Parti Demokratik Liberal (LDP) dan seterusnya memenangi kerusi Parlimen.

Pilihan raya umum 2018

Pada pilihan raya 2018, parti beliau DAP sekali lagi bertanding kerusi untuk menghadapi calon baru Lim Ming Hoo dari LDP. Beliau memenangi pilihan raya dengan majoriti besar.

Kematian

Wong meninggal dunia di Hospital Queen Elizabeth, Kota Kinabalu, Sabah, Malaysia pada 28 Mac 2019 akibat serangan jantung . Jasadnya diterbangkan ke kampung halamannya Sandakan untuk disemadikan.
Blendecques

Blendecques merupakan sebuah komun di jabatan Pas-de-Calais di utara Perancis.
Kampung Keruh Hilir

Poskod

Poskod yang digunakan di Kampung Keruh Hilir, Padang Rengas, Perak adalah 33700.
Ped

Poskod

Poskod yang digunakan di Ped adalah 80771. Terdapat 16 buah desa/kelurahan di dalam daerah kecamatan Nusapenida.
The Spy Who Loved Me (filem)

Pelakon

Filem The Spy Who Loved Me ini turut disertai oleh beberapa orang pelakon terkenal, antaranya adalah Roger Moore, Barbara Bach, Curd Jürgens.

Ringkasan

James Bond menyiasat mengenai perampasan kapal selam British dan Russia yang membawa kepala peledak nuklear dengan bantuan agen KGB yang kekasihnya dia bunuh.
Masjid Kampung Tok Dor

Pentadbiran

Masjid Kampung Tok Dor memiliki nombor pendaftaran masjid No Daftar: MY-11-HTR-00190.
Mahide

Mahide merupakan sebuah kawasan perbandaran di Sepanyol di Zamora, di komuniti autonomi Castile dan León.
Rade bei Rendsburg

Rade bei Rendsburg merupakan sebuah kawasan perbandaran terletak di daerah Rendsburg-Eckernförde, Schleswig-Holstein, Jerman.
Bandar Bekok

Pentadbiran

Bandar Bekok merupakan salah sebuah mukim yang terdapat dalam negara Johor, dan juga merupakan satu dari mukim yang terletak dalam pentadbiran Daerah Segamat.
Screentone

Dorongan

Screentone menjimatkan masa artis dengan membenarkan penggunaan tekstur cepat kepada garis seni di mana kawasan teduhan buatan tangan tidak akan menghasilkan semula dalam cara yang tepat pada masanya atau boleh diterima. Sama seperti separuh tona, saiz dan jarak titik hitam, garis-garis, atau hac menentukan bagaimana cahaya atau gelap sesuatu kawasan akan muncul. Artis visual perlu mengambil kira berapa banyak imej akan dikurangkan apabila disediakan bagi penerbitan apabila memilih pic daripada screentone. Screentone juga boleh berlapis untuk menghasilkan corak gangguan seperti kesan moire, atau untuk meniru pelbagai sumber bayangan dalam imej.

Pengayaan

Gaya screentone yang berbeza wujud yang pelbagai bertujuan untuk menggambarkan pakaian, awan, emosi, latar belakang, kecerunan dan juga objek seperti pokok. Walaupun cara yang paling biasa dihasilkan dengan dakwat hitam, terdapat juga kelainan dalam warna solid dan corak. Screentone juga boleh diubah suai dengan menggaruk sokongan dengan perlahan dengan bilah X-Acto untuk menghasilkan pecahan dan kesan khas yang lain.
Screentone digunakan secara meluas oleh pengilustrasi dan artis, terutamanya bagi kartun dan pengiklanan. Penggunaan medium asal telah menurun sejak kedatangan perisian grafik dan penerbitan atas meja, tetapi ia masih digunakan, contohnya dalam manga.
Walaupun perisian grafik komputer menyediakan pelbagai alternatif kepada screentone, rupanya masih kerap disimulasikan, untuk mencapai konsisten dengan kerja lebih awal atau mengelakkan kemunculan imej janaan komputer. Ia kadang-kadang dilaksanakan dengan pengimbasan kepingan screentone sebenar tetapi corak asal skrin vektor atau peta bit juga digunakan.
Mahmud Ali Bashah

Perniagaan

Mahmud mempunyai beberapa cawangan restoran yang dikenali sebagai Dapur Sarawak di sekitar Kuala Lumpur dan Selangor.
Islam di Australia

Sejarah

Islam mempunyai sejarah yang lama dan beraneka ragam di Australia.

Zaman penjajahan

Semasa penempatan Eropah awal, sesetengah kelasi dan banduan Muslim telah tiba di Australia tetapi tidak banyak yang diketahui tentang mereka kerana mereka tidak meninggalkan apa-apa kesan, kecuali beberapa rujukan di sana sini kepada nama mereka. Tidaklah sehingga abad ke-19 bahawa suatu kehadiran Islam yang tetap dikenali.
Pada dekad 1870-an, penyelam-penyelam Melayu Muslim telah diambil sebagai penyelam mutiara melalui perjanjian dengan Belanda untuk mengerjakan kawasan-kawasan perburuan mutiara di Australia Barat dan Wilayah Utara. Pada tahun 1875, ada 1,800 orang penyelam Melayu yang bekerja di Australia Barat. Kebanyakan mereka kemudian pulang ke negara masing-masing.
Unta diimport ke Australia sejak dari dekad 1860-an untuk membantu penjelajah Eropah membukakan kawasan pedalaman yang kering. Para jurulatih unta juga berimigrasi ke sini untuk mengendalikan unta-unta yang diperkenalkan untuk memenuhi permintaan logistik di gurun-gurun Australia yang amat luas. Kebanyakan jurulatih ini adalah Muslim dan walaupun mereka datang dari berbagai-bagai negara, mereka biasanya dirujuk di Australia sebagai "Afghan", perkataan bahasa Inggeris untuk "orang Afghanistan". Oleh sebab pengetahuan dan kemahiran kaum jurulatih itu tentang unta, mereka telah diberikan penghargaan untuk menyelamatkan banyak penjelajah Eropah yang awal, dan adalah amat penting untuk penjelajahan. Disebabkan sumbangan mereka, landasan kereta api utara-selatan dinamai sebagai The Ghan, singkatan untuk "The Afghan".
Coulonces, Orne

Coulonces ialah sebuah komun di jabatan Orne di barat-laut Perancis.
Bulontio Barat

Poskod

Poskod yang digunakan di Bulontio Barat adalah 96254. Terdapat 10 buah desa di dalam daerah kecamatan Sumalata.
Kota Jelasin

Kota Jelasin merupakan sebuah bandar dan mukim di daerah Kota, Kota Bharu, Kelantan. Kota Jelasin terletak dalam Parlimen P 020 Kota Bharu. Mukim-mukim lain di daerah Kota ialah Pintu Geng, Kampung Sireh, Padang Enggang, Pasir Hor, dan Pasir Jelatang Terdapat sebanyak 131 mukim kesemuanya di jajahan Kota Bharu.

Sejarah

Kota ini dibina oleh Raja Abdullah, suami dan sepupu kepada Puteri Saadong iaitu puteri Raja Loyor di Jembal dan juga anak angkat Cik Siti Wan Kembang yang berasal dari Gunung Ayam, Hulu Kelantan, dan kemudiannya membina petempatan di Tanah Serendah Sekebun Bunga di Cherang Tegayong. Setelah Puteri Saadong berkahwin dengan Raja Abdullah, baginda berpisah daripada bonda angkatnya itu dan berpindah ke Kota Jelasin. Di situlah mereka tinggal sehingga terpaksa berpindah pula ke Kota Mahligai (di Kampung Mahligai, Melor sekarang) apabila mereka diganggu oleh tentera Maharaja Siam yang ingin memiliki Puteri Saadong yang cantik itu. Tapak Kota Jelasin itu terletak di Wakaf Che Yeh sekarang iaitu di tapak stesen RTM Kota Bharu (Radio Malaysia Kelantan). Kampong Kota berhampiran Wakaf Che Yeh sekarang yang mendapat namanya daripada Kota Jelasin.
Gereba, Cipaku

Poskod

Poskod yang digunakan di Gereba adalah 46252. Terdapat buah desa di dalam daerah kecamatan Cipaku.
Moulins-le-Carbonnel

Moulins-le-Carbonnel merupakan sebuah komun di jabatan Pays-de-la-Loire di barat-laut Perancis.
Dumraon

Demografik 2001

Menurut bancian India pada tahun 2001, Dumraon memiliki bilangan penduduk seramai 45,796. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Dumraon memiliki kadar pendidikan (kebolehan membaca) 54%, di bawah kadar purata kebangsaan 59.5%; dengan 63% lelaki dan 37% wanita mampu membaca. 17% dari populasi berusia di bawah 6 tahun. (2001)
Rahsia Gambar

Rahsia Gambar ialah sebuah telefilem yang disiarkan pada 14 Februari 2009 di slot Cerekarama TV3, dibintangi. Telefilem terbitan Primeworks Studios ini dibintangi oleh Rozita Che Wan, Zafrul Nordin dan Isma Hasmi. Rahsia Gambar dicalonkan untuk Drama Terbaik dalam Anugerah Skrin 2009.
Châteauneuf (Saône-et-Loire)

Châteauneuf ialah komun di jabatan Saône-et-Loire dan di kawasan Bourgogne di timur Perancis.
Buire-le-Sec

Buire-le-Sec merupakan sebuah komun di jabatan Pas-de-Calais di utara Perancis.
Tahun Baru

Tahun Baru ialah peristiwa yang diadakan apabila sesuatu budaya meraikan berakhirnya satu tahun dan bermulanya tahun berikutnya. Budaya-budaya yang mengikut kalendar tahunan semuanya menyambut Tahun Baru.

Tarikh tahun baru bersejarah

Kalendar Rom purba cuma ada sepuluh bulan dan tahunnya bermula pada 1 Mac, kesannya masih terlihat pada nama beberapa bulan yang berasal daripada bahasa Latin: September (ketujuh), Oktober (kelapan), November (kesembilan), Disember (kesepuluh). Sekitar tahun 713 SM, bulan-bulan Januari dan Februari ditambah oleh raja kedua Numa Pompilius, beserta bulan lompat Intercalaris. Tahun yang digunakan dalam tarikh ialah tahun konsul yang bermula pada hari apabila konsul-konsul mula memegang jawatan — ditetapkan oleh undang-undang pada 15 Mac 222 SM, sebelum dibawa ke 1 Januari pada tahun 153 SM. Pada tahun 45 SM, Julius Caesar memperkenalkan kalendar Julian dan menggugurkan Intercalaris; namun begitu, 1 Januari tetap dijadikan hari pertama tahun baru.
Hohenhameln

Hohenhameln merupakan sebuah munisipaliti terletak di daerah Peine, Niedersachsen, Jerman.
Al Amir (kumpulan nasyid)

Kumpulan Al - Amir ialah sebuah kumpulan nasyid di Malaysia.
Christchurch

Christchurch adalah sebuah bandar yang terletak di pesisir timur Pulau Selatan di New Zealand dan merupakan bandar terbesar di pulau itu. Ia juga merupakan kawsan urban kedua terbesar di New Zealand selepas Auckland.
Bandar ini memperoleh namanya dari kolese katedral Christ Church di Universiti Oxford. Namanya dalam bahasa Maori adalah Otautahi. Nama Christchurch telah diilhamkan oleh John Robert Godley daripada Pertubuhan Canterbury dan dipersetujui pada mesyuarat pertama pertubuhan berkenaan pada 27 Mac 1848. Christchurch terletak pada 43°32' LS, 172°40' BT (-43.5333, 172.667).
Pada tahun 2004, jumlah penduduknya seramai kira-kira 363 700 orang. Namun pada Jun 2010, jumlah populasi penduduk bandar raya ini telah berkembang dengan kira-kira 376,700 orang. Kini bandar raya Christchurch diurus tadbir oleh Majlis Bandaraya Christchurch.
Awalnya, nama bandar raya ini ditulis sebagai Christ Church, namun direkodkan sebagai Christchurch pada minit pengurusan jawatakuasa Pertubuhan Canterbury. Bandar raya ini digazetkan sebagai bandar raya oleh Piagam Diraja pada 31 Julai 1856, lantas menjadikannya sebagai bandar raya tertua di New Zealand.
Bandaraya Christchurch amat terkenal sebagai bandar raya yang membekalkan kualiti air minuman yang bersih, dan amat jernih serta tulen yang terbaik di dunia. Air minuman yang dibekalkan adalah amat bersih, disalur menggunakan saluran paip awam amat sesuai untuk tujuan minuman dan kegunaan domestik. Sumber air yang diperolehi juga datangnya dari air sungai dari kaki bukit Pergunungan Alps selatan. Uniknya sistem bekalan air di Christchurch ini tidak dirawat, airnya hanya ditapis secara semulajadi. Terdapat lebih 50 stesen pengepam yang mengepam air tulen bersih ini ke seluruh bandar raya.

Industri

Industri pertanian adalah industri utama dan pemangkin kepada sumber pendapatan ekonomi utama penduduk bandar raya. PCG Wrightson merupakan peneraju utama bidang pertanian New Zealand juga berpusat di Christchurch. Organisasi pertanian itu juga turut mempunyai ladang tenusu di Uruguay.
Contoh pertanian perniagaan yang dijalankan di bandar raya ini adalah tanaman gandum, biji benih pertanian, pakaian, pemprosesan daging dan operasi bioteknologi berskala kecil.
Kini Jabatan Sains Komputer dan Sekolah Kejuruteraan Universiti Canterbury memainkan peranan penting dalam aktiviti membekalkan tenaga kerja dan kepakaran penyelidikan untuk industri teknologi di Christchurch.
Institut Teknologi Politeknik Christchurch pula menyediakan sumber pakar juruteknik dan jurutera terlatih. Universiti Lincoln pula bertanggungjawab untuk menyediakan pakar dan bantuan pengajaran dalam bidang berasaskan pertanian untuk perniagaan.

Lokasi menarik

Selain itu, New Zealand dan Christchurch sendiri cukup terkenal akan aktiviti pelancongan alam semulajadinya yang cukup indah dan mengagumkan, Lokasi pelancongan di Christchurch seperti Taman Ulat, Taman Hidupan Liar Willowbank, Kapal Black Cat dan Pusat Antartik Antarabangsa adalah lokasi yang wajib dilawati apabila pelancong tiba di Christchurch.
Sungai Avon yang merentangi bandar Christchurch juga merupakan destinasi yang menarik untuk disusuri dengan menaiki sampan.
Baillolet

Baillolet ialah komun di jabatan Seine-Maritime dan di kawasan Haute-Normandie di utara Perancis.
Gemerlapan

Plot

Mimi menggemari muzik dangdut. Kehadirannya di sebuah kolej elit telah menimbulkan pelbagai reaksi. Antaranya, Mel yang merasakan muzik dangdut agak kekampungan, dan Pam yang bimbang popularitinya tergugat. Ketibaan seorang pelajar baru (Mr. X) menyemarakkan lagi persaingan di antara mereka semua. Lama-kelamaan, Mel mulai menyukai Mimi dan selalu menghantar kad-kad misteri kepadanya. Pada suatu hari, pihak kolej telah mengadakan pertandingan nyanyian. Pam yakin dapat mengekalkan kejuaraannya, dan dia juga cuba menyekat penyertaan Mimi. Walau bagaimanapun, rancangan jahat Pam diketahui oleh Mimi dan dia telah membalas perbuatan tersebut sehingga Pam gagal dalam pertandingan itu. Kerana begitu marah, Pam telah memotong bekalan elektrik semasa Mel sedang membuat persembahan. Mel kemudiannya mencapai sebuah gitar lalu menyanyikan sebuah lagu yang senikatanya terdapat dalam kad-kad yang diterima oleh Mimi. Akhirnya, keputusan pertandingan pun diumumkan di mana Mimi telah memenangi pertandingan itu dan dia berkongsi kemenangannya dengan Mel. Tidak lama kemudian, mereka semua pun tamat pengajian dan menerima diploma masing-masing.
Lim Tiam Hion

Lim Tiam Hion merupakan salah seorang penulis di Malaysia yang berasal dari negeri Pahang, dan aktif menulis di Johor.
Lim Tiam Hion atau juga dikenali dengan nama penannya TH Lim, dilahirkan pada 13 Februari 1955 di Kampung Balai, Daerah Bachok, Kelantan. Memulakan pendidikan awalnya di Sekolah Rendah Cina Pei Hwa, Machang, Kelantan dan kemudiannya beliau menimba ilmu di Sekolah Menengah Hamzah, Machang, Kelantan. Pada tahun 1975 hingga 1976, beliau melanjutkan pengajian dalam bidang Bahasa Melayu dan Pendidikan Seni di Maktab Perguruan Mohd. Khalid Johor Bahru.
Beliau kemudian melanjutkan pelajaran di Maktab Perguruan Ilmu Khas, Kuala Lumpur dalam bidang Pendidikan Seni Halus pada tahun 1982. Di usia menginjak 37 tahun, beliau meluaskan lagi ilmu Bahasa Melayu dan Sastera Melayu di Kampus Universiti Putra Malaysia pada tahun 1992-1996. Sebagai seorang guru sisiwazah, beliau memulakan khidmat baktinya di Sekolah Menengah Kampung Laut, Kelantan. Kemudian beliau ditukarkan ke negeri Johor di beberapa buah sekolah antaranya Sekolah Menengah Batu Anam, Segamat, Johor, Sekolah Menengah Seg Hwa, Segamat, Johor, Sekolah Menengah Munsyi Ibrahim, Labis, Johor dan Sekolah Tinggi Segamat sehingga kini.

Karya

Sepanjang menetap di negeri Johor inilah beliau tekun menggarap karya yang bermutu antaranya adalah Keranamu Nisah (Kumpulan Cerpen), Kekasih dan Kenangan Itu (Kumpulan Puisi), Melodi Hidup (Kumpulan Puisi, DBP 1989), Cakrawala Diri (Kumpulan Puisi sempena Hari Keputeraan Sultan Terengganu), Dari Rosmera ke Sadhana (Antologi Bersama Persatuan Penulis Johor), Di Dunia Permata (Antologi Bersama), DAKSINA (Antologi Bersama DBP Wilayah Selatan), tiga buah buku seni visual untuk pelajar sekolah menengah dan beberapa buah buku Bahasa Melayu untuk pelajar sekolah menengah dan banyak lagi. T.H.Lim juga banyak menyumbangkan karya dan penulisan puisi terutama untuk kegiatan penulisan di peringkat daerah, negeri dan kebangsaan; dan pelbagai penerbitan sejarah pada tahun 1975 sehingga kini. Beliau juga turut giat menulis artikel di Jendela Selatan terbitan DBP Wilayah Selatan.

Pencapaian

Beliau telah dianugerahkan Guru Aktif dan Kreatif daerah Segamat sebanyak tiga kali. Beliau juga menerima Anugerah Khidmat Cemerlang. Beliau merupakan penerima Hadiah Pilihan sempena Sayembara Puisi Johor pada tahun 2004 dan juga pemenang Puisi Tradisional anjuran DBP Wilayah Selatan. Hadiah Pilihan Sayembara Puisi Johor pada tahun 2004.
Ribut magnet

Ribut magnet adalah gangguan pada medan magnet bumi akibat partikel suria yang disebabkan julangan/nyalaan suria.
Ribut magnet geomagnetic storm adalah ganguan sementara pada magnetosfera yang disebabkan oleh gelombang kejutan angin suria dan/atau awan medan magnet yang bertindak balas dengan medan mangnet bumi. Peningkatan pada tekanan angin suria pada awalnya menekan magnetosfera dan medan magnet angin suria bertindak balas dengan medan mangnet Bumi dan memindahkan peningkatan tenaga pada magnetosfera. Kedua tindak balas menyebabkan peningkatan pada pergerakan plasma melalui magnetosfera (didorong oleh peningkatan medan eletrik dalam magnetosfera) dan peningkatan arus eletrik pada magnetosfera dan ionosfera.
Cibadak, Banjarsari

Poskod

Poskod yang digunakan di Cibadak adalah 46383. Terdapat 21 buah desa di dalam daerah kecamatan Banjarsari.
Ayman Nour

Ayman Abd El Aziz Nour (Bahasa Arab: أيمن عبد العزيز نور‎), lahir 10 Oktober 1964) adalah seorang ahli politik Mesir. Beliau adalah bekas anggota parlimen Mesir dan merupakan Ketua Umum Hizb al-Ghad ("Parti Hari Esok").
Ayman menjadi terkenal setelah dipenjara pada Januari 2005 oleh Presiden Hosni Mubarak dengan tuduhan mengamalkan korupsi, meskipun tuduhan tersebut ditentangnya. Beliau dilepaskan dari tahanan penjara pada 12 Mac 2005 dan mengikuti pencalonan pemilihan Presiden Mesir pada September 2005. Hasilnya, beliau mendapat tempat kedua selepas Hosni Mubarak.
Nour kemudiannya sekali lagi dimasukkan ke dalam penjara pada 5 Disember 2005. Sekitar dua minggu dipenjara, beliau mula mogok lapar untuk memprotes tindakan penahanannya. Pada 24 Disember, pengadilan pidana Mesir menghukum Nour dengan lima tahun penjara kerana Nour didakwa memalsukan surat-surat pembentukan al-Ghad. Pada 18 Februari 2009, beliau dibebaskan atas sebab kesihatan.
La Houssaye-Béranger

La Houssaye-Béranger ialah komun di jabatan Seine-Maritime dan di kawasan Haute-Normandie di utara Perancis.
Penyanyi (album Alleycats)

Album Penyanyi merupakan satu album yang diterbitkan oleh kumpulan Alleycats dan diterbitkan pada 1979 bergenre Pop dengan Label Philips Polygram Records. Barisan kumpulan yang menjayakan album kedua meraka ini ialah David Arumugam (vokal), Loganathan Arumugam (vokal & flute), Shanmugam (lead guitar), Frank Ong (bass), Khoo Fok Sin (keyboard), Tan Chin Hock (drums) and Chester Danielle Pasarella (saxophone).